मुझे अरविन्द केजरीवाल पर नाज़ है, क्योंकि उन्होंने देश में फैली अराजकता, अन्याय और भ्रष्टाचार के खिलाफ न सिर्फ आवाज़ उठाई, बल्कि उसे जड़ से ख़त्म करने का प्रण लिया । वो अपने कर्तव्य पथ पर इसी तरह निर्भीक आगे बढ़ते रहें, हमारे जैसे लोग उनके साथ हैं । ये समस्या दूर होती है या नहीं ये अलग बात है लेकिन ऐसी पहल ही अपने आप में ऐतिहासिक है । उन्होंने जो रास्ता चुना है वो कठिन ज़रूर है और अभी उन्हें बहुत सारी कठिनाइयों का सामना करना है, लेकिन हम सभी को विश्वास है वो हर अड़चन पार कर लेंगे । मुख्यमंत्री जैसे उच्च पद पर होते हुए भी निर्धनता को स्वीकारना पड़ेगा उनको लेकिन वो असाधारण प्रतिभा के धनी हैं, और इस समय इस मामले में उनसे धनी इस राजनैतिक मैदान में कोई नहीं ।